ที่ มท ๐๘๑9.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 เมษายน 2564

เรื่อง ขอความอนุเคราะห์ประชาสัมพันธ์การรับสมัครเข้ารับการสรรหาเป็นกรรมการเขตสุขภาพเพื่อประชาชน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการสุขภาพแห่งชาติ ที่ สช.สนพ.ว. 0325/2564

 ลงวันที่ 31 มีนาคม 2564 จำนวน ๑ ชุด

ด้วยสำนักงานคณะกรรมการสุขภาพแห่งชาติแจ้งว่า ระเบียบสำนักนายกรัฐมนตรี ว่าด้วย
การจัดตั้งเขตสุขภาพเพื่อประชาชน พ.ศ. 2559 มีเจตนารมณ์เพื่อบูรณาการการทำงานของทุกภาคส่วน
ในระดับพื้นที่ โดยจัดแบ่งพื้นที่ระดับกลุ่มจังหวัดออกเป็น 13 เขต และให้มีคณะกรรมการเขตสุขภาพเพื่อประชาชน (กขป.) เพื่อรับผิดชอบดำเนินการกำหนดเป้าหมาย ทิศทาง และยุทธศาสตร์ในการดำเนินการและพัฒนาเกี่ยวกับระบบสุขภาพในเขตพื้นที่ที่สอดคล้องกับความจำเป็นด้านสุขภาพของประชาชนและชุมชน จึงขอความอนุเคราะห์
ปิดประกาศประชาสัมพันธ์ การรับสมัครเข้ารับการสรรหาเป็นกรรมการเขตสุขภาพเพื่อประชาชน เพื่อเชิญผู้ทรงคุณวุฒิสมัครเข้ารับการสรรหา และเชิญองค์กร กลุ่ม ชมรม สมาคมและเครือข่ายเสนอชื่อผู้แทนสมัครเข้ารับการสรรหา
เป็นกรรมการเขตสุขภาพเพื่อประชาชน ในองค์ประกอบที่เกี่ยวข้อง รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่น ขอให้จังหวัดประชาสัมพันธ์ให้องค์กรปกครองส่วนท้องถิ่น องค์กร กลุ่ม ชมรม สมาคมและเครือข่ายที่สนใจ เสนอชื่อผู้แทนสมัครเข้ารับการสรรหาเป็นกรรมการเขตสุขภาพเพื่อประชาชน โดยผู้สนใจสามารถจัดส่งแบบฟอร์มใบสมัครฯ ไปยังศูนย์ประสานงานเขตสุขภาพเพื่อประชาชน ของเขตพื้นที่ที่เกี่ยวข้อง ภายในวันที่ 30 เมษายน 2564 ทั้งนี้ สามารถดาวน์โหลดสิ่งที่ส่งมาด้วยได้ทางเว็บไซต์  [https://qrgo.page.link/u6dTd หรือ](https://qrgo.page.link/HZomz%20%E0%B8%AB%E0%B8%A3%E0%B8%B7%E0%B8%AD) QR Cord ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานส่งเสริมสุขภาพ

โทร. ๐-๒๒๔๑-7225

ผู้ประสานงาน นางสาวสุจิตรา ดาวเรือง/

นางสาวสุพรรณนิภา เยื่อใย

ร.อสถ. ..........................................

ผอ.กสธ. …………………...................

หน.กง.สส. ......................................

จนท. พิมพ์/ทาน ………………………